rejauldu/bengali-wikipedia huggingface dataset:
আলেনা রেজি (জন্ম ৯ই মে ১৯৯৯) হলেন একজন ভারতীয় সাইক্লিস্ট যিনি ট্র্যাক সাইক্লিংয়ে বিশেষজ্ঞ। তিনি ভারতের কেরল রাজ্যের তিরুভাম্বাদি থেকে এসেছেন।   প্রাথমিক জীবন  আলেনা হলেন রেজি চেরিয়ানের মেয়ে। স্কুলে যাওয়ার সময় যাতে তাড়াতাড়ি পৌঁছোনো যায়, সেইজন্য তাঁকে একটি সাইকেল উপহার দেওয়া হয়েছিল।   কর্মজীবন  ১২ বছর বয়সে, আলেনা কেরালা স্টেট স্পোর্টস কাউন্সিল (কেএসএসসি) দ্বারা সাইক্লিংয়ের জন্য নির্বাচিত হন এবং এরপর তিনি প্রশিক্ষণ নেওয়ার জন্য তিরুবনন্তপুরমে চলে যান। কেএসএসসি-এর প্রশিক্ষণ পর্ব থেকেই চন্দ্রন চেত্তিয়ার তাঁর প্রশিক্ষক।  ২০১৭ সালে, ৩৭তম এশিয়া ট্র্যাক সাইক্লিং চ্যাম্পিয়নশিপে আলেনা জুনিয়র মহিলাদের বিভাগে ৫০০ মিটার টাইম ট্রায়ালে একটি ব্রোঞ্জ পদক জিতেছিলেন। এই খেলায় ভারতের জন্য এই পদকটি ছিল দ্বিতীয়।  ২০১৬ সালের ট্র্যাক এশিয়া কাপে, আলেনা উজবেকিস্তানের জান্টুগানভা ওলগাকে হারিয়ে রৌপ্য পদক জিতেছিলেন।  ২০১৮ সালে, মালয়েশিয়ায় অনুষ্ঠিত ৩৮তম সিনিয়র এশিয়ান ট্র্যাক চ্যাম্পিয়নশিপে অংশগ্রহণের জন্যও আলেনা নির্বাচিত হয়েছিলেন। কিন্তু তিনি ৩৪.৮৪৫ সেকেন্ড সময় নেন এবং ৬ষ্ঠ স্থান অর্জন করেন, এর ফলে তিনি আর পরের রাউন্ডে খেলার যোগ্যতা অর্জন করতে পারেন নি। সেরা ৪ জন পরের রাউন্ডে জায়গা করে নিয়েছিলেন।  নেদারল্যাণ্ডের অ্যাপেলডোর্নে অনুষ্ঠিত ২০১৮ ইউসিআই ট্র্যাক সাইক্লিং ওয়ার্ল্ড চ্যাম্পিয়নশিপের জন্য তিনি মনোনীত হয়েছিলেন। সেখানে তিনি দলগত স্প্রিন্টে ডেবোরা হেরোল্ডের সঙ্গে শুরু করে ছিলেন। শেষপর্যন্ত এই জুটি শেষ অবস্থানে থেকে খেলা শেষ করেছিল।   তথ্যসূত্র   বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রীড়াবিদ বিষয়শ্রেণী:ভারতীয় সাইক্লিস্ট বিষয়শ্রেণী:ভারতীয় নারী সাইক্লিস্ট
শ্যামল সাঁতরা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৪ সাল থেকে ২০২১ সাল পর্যন্ত পশ্চিমবঙ্গ বিধানসভায় কোতুলপুর বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঁকুড়া জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
ফিন বিলাস (, ; জন্ম: ২২ সেপ্টেম্বর ১৯৯৯) হলেন একজন নিউজিল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে নিউজিল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  বিলাস নিউজিল্যান্ডের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ফিন বিলাস ১৯৯৯ সালের ২২শে সেপ্টেম্বর তারিখে নিউজিল্যান্ডের ওয়ানাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বিলাস নিউজিল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১৫৫.৭৫ পয়েন্ট নিয়ে অষ্টাদশ স্থান অধিকার করে বাছাইপর্ব থেকেই বিদায় নিয়েছিলেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৬৮.০১ পয়েন্ট নিয়ে পঞ্চদশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় পুরুষ ফ্রিস্টাইল স্কিয়ার বিষয়শ্রেণী:নিউজিল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৬ শীতকালীন যুব অলিম্পিকের ফ্রিস্টাইল স্কিয়ার
thumb|right|কার্বনিল মূলক (C=O) ধারণকারী একটি যৌগ  জৈব রসায়নে, কার্বনিল মূলক হল একটি কার্যকরী মূলক যাতে একটি কার্বন পরমাণু একটি অক্সিজেন পরমাণুর সাথে সমযোজী দ্বিবন্ধন দ্বারা যুক্ত থাকে (C=O)। বহু বৃহৎ কার্যকরী মূলকের অংশ হিসেবেও এটি উপস্থিত থাকে। কার্বনিল মূলক যুক্ত যৌগকে অনেক সময় কার্বনিল যৌগও বলা হয়।  কার্বনিল যৌগ  যৌগঅ্যালডিহাইডকিটোনকার্বক্সিলিক অ্যাসিডকার্বক্সিলেট এস্টারঅ্যামাইডগঠন60px|Aldehyde60px|Ketone60px|Carboxylic acid60px|Ester80px|Amideসাধারণ সংকেতRCHORCOR'RCOOHRCOOR'RCONR'R''  জৈব কার্বনিলের উদাহরণ হল ইউরিয়া ও কার্বামেট। অজৈব কার্বনিলের উদাহরণ কার্বন ডাই অক্সাইড ও কার্বনিল সালফাইড। কার্বনিলদের একটি বৈশিষ্ট্য পূর্ণ মূলক হল ডাইকার্বনিল, যা নানা রকম নতুন বৈশিষ্ট্য প্রদর্শন করে।  গঠন thumb|একটি কার্বনিল যৌগ  জৈব যৌগের ক্ষেত্রে কার্বন ও অক্সিজেনের মধ্যবর্তী রাসায়নিক বন্ধন ১২০ পিকোমিটারের কাছাকাছি হয়ে থাকে।  অজৈব যৌগের যেমন কার্বন মনোক্সাইড এর ক্ষেত্রে এটি ১১৩ কার্বন ডাই অক্সাইড এর ক্ষেত্রে এটি ১১৬ ও ফসজিনের ক্ষেত্রে ১১৬ পিকোমিটার হয়। তথ্যসূত্র  আরও পড়ুন   L.G. Wade, Jr. Organic Chemistry, 5th ed. Prentice Hall, 2002.   The Frostburg State University Chemistry Department. Organic Chemistry Help  (2000).  Advanced Chemistry Development, Inc. IUPAC Nomenclature of Organic Chemistry  (1997).  William Reusch. tara VirtualText of Organic Chemistry (2004).  Purdue Chemistry Department  (retrieved Sep 2006).  Includes water solubility data.  William Reusch. (2004) Aldehydes and Ketones Retrieved 23 May 2005.  ILPI. (2005) The MSDS Hyperglossary- Anhydride.  বিষয়শ্রেণী:কার্বনিল যৌগ বিষয়শ্রেণী:কার্যকরী মূলক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। মনোনয়ন অনুসারে মেরাজ (আলাপ) ১৩:৫৬, ২৯ জুন ২০১৭ (ইউটিসি) এ কে এম আবদুল আউয়াল মজুমদার  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () উল্লেখযোগ্যতা সুষ্পষ্ট নয়। এককভাবে উল্লেখযোগ্যতা নির্দেশ করে তেমন কোন তথ্যসূত্র পেলাম না। সাবেক আমলা বা সুশাসন কর্মী কিংবা লেখক - কোনটিতেই বিশ্বকোষীয়তো বটেই দেশজ ক্ষেত্রেও উল্লেখযোগ্য অবদান সম্পর্কিত কোন তথ্য নেই। Ashiq Shawon (আলাপ) ০৯:০৭, ৩১ মে ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ডেঞ্জার জোন ২০২৪ সালের একটি বাংলাদেশী বৈজ্ঞানিক কল্পকাহিনীমূলক অ্যাকশন ভৌতিক বাংলা চলচ্চিত্র। টাইম মিডিয়ার ব্যানারে কাহিনী ও চিত্রনাট্য লেখার সাথে পরিচালনা করেছেন বেলাল সানি। প্রধান চরিত্রে অভিনয় করেছেন বাপ্পী চৌধুরী ও ফাল্গুনি রহমান জলি। যা ১৩ই ডিসেম্বর প্রেক্ষাগৃহে মুক্তি পায়।  বাপ্পী-জলি ডেঞ্জার জোন ছবির মাধ্যমে প্রথমবার জুটি বেঁধে অভিনয় করেন।  অভিনয়শিল্পী   বাপ্পী চৌধুরী   ফাল্গুনি রহমান জলি  এসকে মেহেরিমা  তারেক আজিজ  নেহা  ডিজে সোহেল  রাজু সরকার   সিমন্ত আহমেদ  শামীম আলোনকার চৌধুরী  এইচকে শাদিন  পাপ্পু  নির্মাণ  ২০১৭ সালের ২৮ মার্চ সাকসেস মাল্টিমিডিয়ার ব্যানারে রাজধানীর একটি রেস্টুরেন্টে ছবিটির মহরত হওয়ার পর পরই শুটিং শুরু হলেও মাঝে দীর্ঘদিন শুটিং বন্ধ থাকে। তখন একটি প্রথম দর্শন প্রকাশের পর ছবিটি আলোচনায় আসে। তার আরও দুই বছর পর ২০১৯ চিত্রধারণ শেষ হয়। নানা কারণে মুক্তি বিলম্ব হওয়া চলচ্চিত্রের স্বত্ব সাকসেস মাল্টিমিডিয়া কাছ থেকে টাইম মিডিয়া কিনে নেয়।  মুক্তি  ২০২৪ সালের ১০ ডিসেম্বর সেন্সরের ছাড়পত্র পায় এবং ১৩ ডিসেম্বর মোস্তফা সরয়ার ফারুকী পরিচালিত ৮৪০ চলচ্চিত্রের সাথে সংঘর্ষে ২৫টি প্রেক্ষাগৃহে মুক্তি পায়। জাজ মাল্টিমিডিয়া প্রেক্ষাগৃহে বিতরণ করছে। তথ্যসূত্র  বহিঃসংযোগ  বিষয়শ্রেণী:২০২৪-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার কল্পবিজ্ঞান চলচ্চিত্র বিষয়শ্রেণী:২০২৪-এর অ্যাকশন চলচ্চিত্র বিষয়শ্রেণী:২০২৪-এর লোমহর্ষক চলচ্চিত্র বিষয়শ্রেণী:২০২৪-এর রোমাঞ্চকর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলাদেশী লোমহর্ষক চলচ্চিত্র বিষয়শ্রেণী:বাংলাদেশী কল্পবিজ্ঞান চলচ্চিত্র
এপিকটেটাস প্রাচীন গ্রীসের একজন স্টোয়িক দার্শনিক ছিলেন। সে ফ্রিজিয়ার হিয়ারপলিসে (বর্তমানে তুরস্কর পামুকেল) একজন দাস হিসেবে জন্ম গ্রহণ করেন এবং রোমে বসবাস করেন তার নির্বাসনের পূর্ব পর্যন্ত। এর পর সে উত্তর-পশ্চিম গ্রীসের নিকোপলিসে চলে আসেন এবং সেখানেই তার জীবনের বাকি সময় কাটান।  এপিকটেটাস স্টোয়িক দর্শনশাস্ত্রের অধ্যয়ন করেছিলেন মুসোনিয়াস রুফাসের অধীনে।Epictetus, Discourses. i.7.32. বেশি শিক্ষিত হওয়ার পর তার সামাজিক অবস্থার উন্নতি ঘটেEpictetus, Discourses, i.9.29. এবং দাসত্ব থেকে মুক্তি পাওয়ার পর তিনি নিজেই দর্শন শিক্ষা দেওয়া শুরু করেন। প্রথম শতকের শেষের দিকে সম্রাট ডোমিশিয়ান কর্তৃক রোমের থাকা সকল দার্শনিকের নির্বাসনের আদেশ দেওয়ার পরSuetonius, Domitian, x., এপিকটেটাস নিকোপোলিসে একটি দার্শনিক স্কুল প্রতিষ্ঠা করেন।Aulus Gellius, Attic Nights, xv. 11. এপিকটেটাস শিখিয়েছিলেন যে দর্শন একটি জীবনধারা, এটি শুধুমাত্র একটি তাত্ত্বিক বিষয় নয়। তার মতে, সব বাহ্যিক ঘটনা আমাদের নিয়ন্ত্রণের বাইরে। তিনি বলেছেন যে আমাদের জীবনে যা ঘটে তা শান্তভাবে এবং আবেগহীনভাবে গ্রহণ করা উচিত। তবে, তিনি বিশ্বাস করতেন যে ব্যক্তি তার নিজের কর্মকাণ্ডের জন্য দায়ী এবং সে তার কর্মকাণ্ডকে কঠোর আত্ম-শৃঙ্খলা মাধ্যমে পরীক্ষা ও নিয়ন্ত্রণ করতে পারে। তার শিক্ষা তার ছাত্র অ্যারিয়ান লিখে সংরক্ষণ করেন এবং পরবর্তীতে অ্যারিয়ান তা তার ডিসকোর্সে এবং এনকিরিডিয়নে প্রকাশ করেন।   তথ্যসূত্র   বিষয়শ্রেণী:২য় শতাব্দীর দার্শনিক বিষয়শ্রেণী:সংস্কৃতির দার্শনিক বিষয়শ্রেণী:১ম শতাব্দীর দার্শনিক বিষয়শ্রেণী:১৩৫-এ মৃত্যু বিষয়শ্রেণী:৫৫-এ জন্ম বিষয়শ্রেণী:১ম শতাব্দীর রোমান ব্যক্তি বিষয়শ্রেণী:২য় শতাব্দীর গ্রিক দার্শনিক বিষয়শ্রেণী:১ম শতাব্দীর গ্রিক দার্শনিক
ভার্নার ক্রুসেড ছিল ১৪৪৩-১৪৪৪ খ্রিস্টাব্দে কয়েকজন ইউরোপীয় নেতৃত্বে পরিচালিত একটি ব্যর্থ সামরিক অভিযান যা মধ্য ইউরোপে, বিশেষ করে বলকান অঞ্চলে উসমানীয় সাম্রাজ্যের সম্প্রসারণ বাঁধা দেয়ার জন্য করা হয়েছিল। পোপ চতুর্থ ইউজিন ১৪৪৩ খ্রিস্টাব্দের পহেলা জানুয়ারীতে এই ক্রুসেডের ডাক দেন। পোল্যান্ডের রাজা ওয়ালাডিসলো তৃতীয়, জন হুনিয়াদি, ট্রান্সিলভেনিয়ার ভয়িভোড এবং ফিলিপ দ্য গুডের নেতৃত্বে ক্রুসেডটি পরিচালিত হয়।  ১৪৪৪ খ্রিস্টাব্দের ১০শে নভেম্বর ভার্নার যুদ্ধে ক্রুসেডার মৈত্রীর বিরুদ্ধে উসমানীয়দের সিদ্ধান্তমূলক বিজয়ের ফলে ভার্নার ক্রুসেডের সমাপ্তি ঘটে। এই যুদ্ধে ওয়ালাডিসলো ও পাপাল রাজ্যের জুলিয়ান সেসারিনি নিহত হয়।   পটভূমি  ১৪২৮ খ্রিস্টাব্দে উসমানীয়রা ভেনিস প্রজাতন্ত্র ও হাঙ্গেরীয় রাজ্যের সাথে যুদ্ধের সময় সার্বিয়ান ডেসপোটেটকে সামন্ত হিসেবে প্রতিষ্ঠা করে একটি সাময়িক সুফল অর্জন করেছিল। ১৪৩০ খ্রিস্টাব্দে যুদ্ধ শেষ হবার পর, In 1428, while the Ottoman Empire was fighting a war with the Republic of Venice and the Kingdom of Hungary they achieved a temporary peace by establishing the Serbian Despotate as a buffer state.  After the war ended in 1430, the Ottomans returned to their earlier objective of controlling all lands south of the Danube.  In 1432, Sultan Murad II began raiding into Transylvania.  After King Sigismund died in 1437, the attacks intensified, with the Ottomans occupying Borač in 1438 and Zvornik and Srebrenica in 1439. At the end of 1439, Smederevo capitulated and Murad succeeded in making Serbia an Ottoman province. Đurađ Branković, Despot of Serbia, fled to his estates in Hungary.  In 1440, Murad besieged Hungary's main border fortress, Belgrade.  After failing to take the fortress, he was forced to return to Anatolia to stop attacks by the Karamanids.   ক্রুসেড    প্রারম্ভিক যুদ্ধ    নিশের যুদ্ধ    জালাতিৎসা যুদ্ধ    চূড়ান্ত পর্বে    পরবর্তী ফলাফল    জনপ্রিয় সংস্কৃতিতে    পাদটীকা    তথ্যসূত্র   বিষয়শ্রেণী:বসনিয়া ও হার্জেগোভিনা জড়িত যুদ্ধ বিষয়শ্রেণী:হাঙ্গেরি জড়িত যুদ্ধ বিষয়শ্রেণী:পোল্যান্ড জড়িত যুদ্ধ বিষয়শ্রেণী:উসমানীয় সাম্রাজ্যের যুদ্ধ বিষয়শ্রেণী:১৫শ শতাব্দীর ক্রুসেড
হাত্রাইউনিকোড তালিকা (পিডিএফ)    0  1  2  3  4  5  6  7  8  9  A  B  C  D  E  F U+108Ex 𐣠 𐣡 𐣢 𐣣 𐣤 𐣥 𐣦 𐣧 𐣨 𐣩 𐣪 𐣫 𐣬 𐣭 𐣮 𐣯 U+108Fx 𐣰 𐣱 𐣲   𐣴 𐣵           𐣻 𐣼 𐣽 𐣾 𐣿 দ্রষ্টব্য 1.ইউনিকোড সংস্করণ ১৩.০ অনুসারে 2.ধূসর এলাকা অনির্ধারিত জায়গা ইঙ্গিত করে।
মায়ু সীমান্তবর্তী জেলা () ছিলো বার্মার (বর্তমান মিয়ানমার) একটি স্বল্পকালীন প্রশাসনিক অঞ্চল যা ১৯৬১ থেকে ১৯৬৪ সালের মধ্যে বিদ্যমান ছিলো। এটি আরাকানের ঐতিহাসিক অঞ্চলে বর্তমান রাখাইন রাজ্যের মংডু জেলাকে নিয়ে গঠিত ছিলো। অঞ্চলটি সরাসরি রাজধানী রেঙ্গুন (বর্তমান ইয়াঙ্গুন) থেকে পরিচালিত হতো।   ভূগোল  মায়ু সীমান্তবর্তী জেলার নামকরণ করা হয়েছে মায়ু নদীর নামানুসারে। এতে মংডু শহরাঞ্চল, বুথিডং শহরাঞ্চল ও রাথেডং শহরাঞ্চলের একটি অংশ অন্তর্ভুক্ত ছিলো। মায়ু পর্বতমালা মংডু ও বুথিডাংকে পৃথক করেছে। নাফ নদীর মোহনা পূর্ব পাকিস্তানের সাথে আন্তর্জাতিক সীমান্তে জেলার উত্তর সীমানা তৈরি করে।   পটভূমি  ১৯৬০ সালের বর্মী সাধারণ নির্বাচনের পর বর্মী স্বাস্থ্যমন্ত্রী সুলতান মাহমুদ আরাকানের উত্তরাঞ্চলে আরাকানি ভারতীয় সম্প্রদায়ের জন্য একটি রাষ্ট্রের পক্ষে কথা বলেন। মাহমুদ কালাদান নদীকে মুসলিম সংখ্যাগরিষ্ঠ ও বৌদ্ধ সংখ্যাগরিষ্ঠ আরাকানের মধ্যে সীমানা হিসেবে প্রস্তাব করেন। মাহমুদ রাষ্ট্র উপদেষ্টা কমিটির কাছে নিজের প্রস্তাব পেশ করেন। মাহমুদ বলেছিলেন যে ভারতীয় সংখ্যালঘুদের পর্যাপ্ত সুরক্ষা ও প্রতিনিধিত্ব থাকলে আরাকানি ভারতীয়রা আরাকানি বৌদ্ধদের সাথে একটি যৌথ রাষ্ট্র গ্রহণ করবে। মাহমুদ প্রস্তাব করেছিলেন যে পর্যাপ্ত সুরক্ষা ব্যবস্থা সম্ভব না হলে একটি পৃথক উত্তর আরাকান অঞ্চল সরাসরি জাতীয় রাজধানী রেঙ্গুন থেকে পরিচালনা করা উচিত।  ১ মে ১৯৬১ তারিখেhttp://www.burmalibrary.org/docs14/Kei_Nemoto-Rohingya.pdf  বার্মার প্রধানমন্ত্রী ইউ নু মাহমুদের ধারণা বাস্তবায়ন করেন, যদিও নতুন অঞ্চলটি কালাদান নদী পর্যন্ত বিস্তৃত হয়নি।   জনসংখ্যা  মায়ু সীমান্তবর্তী জেলায় আরাকানি ভারতীয় সংখ্যাগরিষ্ঠ ছিলো, যাদের মধ্যে অধিকাংশই ছিল মুসলিম। এই সময়কালে, "রোহিঙ্গা" শব্দটি ব্যাপকভাবে আরাকানের ভারতীয় সম্প্রদায়কে চিহ্নিত করার জন্য ব্যবহৃত হতো, যার মধ্যে বর্মী নেতাদের বক্তৃতা ও বর্মী রেডিও সম্প্রচারে অন্তর্ভুক্ত ছিলো। ১৯৪৯ সালে প্রথম বর্মী সরকারের কাছে একটি স্মারকলিপি জমা দেওয়ার পর এম. এ. গাফফার এই শব্দটিকে জনপ্রিয় করে তোলেন।   প্রশাসন  ১৯৬১ থেকে ১৯৬২ সালের মধ্যে মায়ু সীমান্তবর্তী জেলা রেঙ্গুনে নির্বাচিত সরকার দ্বারা শাসিত হয়েছিলো। ১৯৬২ সালের বর্মী অভ্যুত্থান বর্মী সংসদীয় গণতন্ত্রের অবসান ঘটায়। অভ্যুত্থানের পর মায়ু সীমান্তবর্তী জেলা সরাসরি তাতমাডো (মিয়ানমারের সামরিক বাহিনী) ও ইউনিয়ন বিপ্লবী পরিষদ দ্বারা শাসিত হয়।   বিলুপ্তকরণ  বর্মী সামরিক বাহিনী ১৯৬৪ সালের ফেব্রুয়ারিতে জেলার বিশেষ মর্যাদা বিলুপ্ত করে। মায়ু সীমান্তবর্তী এলাকাকে স্বরাষ্ট্র মন্ত্রণালয়ের দায়িত্বে রাখা হয়েছিলো। ১৯৭৪ সালে যখন বার্মার স্বৈরশাসক নে উইন বার্মা ইউনিয়নের সমাজতান্ত্রিক প্রজাতন্ত্র ঘোষণা করেন তখন মায়ু সীমান্তবর্তী এলাকা মংডু জেলা হিসাবে আরাকান রাজ্যের অন্তর্ভুক্ত হয়।   আরো দেখুন   আরাকান বিভাগ   তথ্যসূত্র   বিষয়শ্রেণী:মিয়ানমারের ইতিহাস বিষয়শ্রেণী:রাখাইন রাজ্য বিষয়শ্রেণী:রোহিঙ্গা
মুড়িগঙ্গা নদী হল পশ্চিমবঙ্গের হুগলি নদীর একটি শাখা নদী।এটি বরতলা নদী বা চ্যানেল খাঁড়ি হিসাবেও পরিচিত।নদীটি সাগর দ্বীপ এর পূর্ব পাশ দিয়ে প্রবাহিত  হয়েছে।  হুগলি নদীটি বঙ্গোপসাগরে মিলিত হওয়ার কিছু আগে সাগর দ্বীপের উত্তর প্রান্তে হুগলি নদী থেকে মুড়ি গঙ্গা নদী উৎপন্ন হয়ে সাগর দ্বীপের পূর্ব প্রন্ত দিয়ে প্রবাহিত হয়ে বঙ্গোপোসাগের মিলিত হয়েছে। আরও দেখুন  পশ্চিমবঙ্গের নদীর তালিকা  তথ্যসূত্র  বিষয়শ্রেণী:পশ্চিমবঙ্গের নদী
থাম্ব|টতলি রেলওয়ে স্টেশন পূর্বাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পূর্বাঞ্চল একটি অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে দুইটি বিভাগ রয়েছে। যথা:  রেলওয়ে চট্টগ্রাম বিভাগ রেলওয়ে ঢাকা বিভাগ  রেলপথসমূহ পূর্বাঞ্চল রেলওেয়ের অধীনে যে রেলপথ গুলো পরিচালিত হয়: আখাউড়া-কুলাউড়া-ছাতক রেলপথ কুলাউড়া-শাহবাজপুর রেলপথ হবিগঞ্জ বাজার-শায়েস্তাগঞ্জ-বাল্লা রেলপথ টঙ্গী-ভৈরব-আখাউড়া রেলপথ নরসিংদী-মদনগঞ্জ রেলপথ ময়মনসিংহ-গৌরীপুর-ভৈরব রেলপথ গৌরীপুর-শ্যামগঞ্জ-মোহনগঞ্জ রেলপথ নারায়ণগঞ্জ-বাহাদুরাবাদ ঘাট রেলপথ জামালপুর-বঙ্গবন্ধু সেতু পূর্ব লাইন আখাউড়া-লাকসাম-চট্টগ্রাম রেলপথ আখাউড়া–আগরতলা রেলপথ লাকসাম-নোয়াখালী রেলপথ লাকসাম-চাঁদপুর রেলপথ ফেনী-বিলোনিয়া রেলপথ ষোলশহর-নাজিরহাট রেললাইন চট্টগ্রাম-কক্সবাজার রেলপথ  সম্পর্কিত নিবন্ধ  বাংলাদেশ রেলওয়ের অঞ্চলসমূহ  তথ্যসূত্র  বিষয়শ্রেণী:বাংলাদেশ রেলওয়ে
জাল বাংলাদেশের প্রখ্যাত সাহিত্যিক আবু ইসহাক-এর একটি গোয়েন্দা উপন্যাস। উপন্যাসটি ১৯৮৮ সালে 'আনন্দপত্র' নামক কাগজের ঈদ সংখ্যায় প্রথম প্রকাশিত হয়। এটি লেখা শেষ হয় ১৯৫৪ সালে। উপন্যাসটি বাস্তব ঘটনা অবলম্বনে রচিত। ১৯৫০ সালে বাংলাদেশে (তৎকালীন পাকিস্তান) 'জাল নোট'-এর কয়েকটা মামলার তদন্তের ভার পড়েছিলো লেখকের ওপর, সরকারি কর্মকর্তা থাকাকালীন সময়ে। সেই অভিজ্ঞতাকে ভিত্তি করেই 'জাল' উপন্যাসটি রচিত।  বিষয়শ্রেণী:১৯৮৮-এর বই বিষয়শ্রেণী:গোয়েন্দা উপন্যাস
অ্যাঙ্গোলীয় অলিম্পিক কমিটি (; এছাড়াও সংক্ষেপে আইওসি কোড এএনজি দ্বারা পরিচিত) হলো অ্যাঙ্গোলার জাতীয় অলিম্পিক কমিটি। এই সংস্থাটির ১৯৭৯ সালে প্রতিষ্ঠিত হয়েছে; প্রতিষ্ঠার ১ বছর পর ১৯৮০ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর অ্যাঙ্গোলার রাজধানী লুয়ান্দায় অবস্থিত।  বর্তমানে অ্যাঙ্গোলীয় অলিম্পিক কমিটির সভাপতির দায়িত্ব পালন করছেন গুস্তাভো দিয়াস ভাস দা কোন্সেইকাও, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আন্তোনিও পেদ্রো গার্সিয়া মোন্তেইরো।   ইতিহাস  ১৯৭৯ সালে অ্যাঙ্গোলার বহু-ক্রীড়ার সর্বোচ্চ সংস্থা হিসেবে অ্যাঙ্গোলীয় অলিম্পিক কমিটি প্রতিষ্ঠিত হয়েছে। আউগুস্তো লোপেস তেইশেইরা এই সংস্থার প্রথম সভাপতির দায়িত্ব পালন করেছেন, যিনি ১৯৭৯ হতে ১৯৮০ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ১ বছর পর অ্যাঙ্গোলা ১৯৮০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।   আরও দেখুন   অলিম্পিকে অ্যাঙ্গোলা   তথ্যসূত্র    বহিঃসংযোগ      এএনওসিতে অ্যাঙ্গোলীয় অলিম্পিক কমিটি   অলিম্পিডিয়ায় অ্যাঙ্গোলীয় অলিম্পিক কমিটি   অলিম্পিক.কমে অ্যাঙ্গোলীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে অ্যাঙ্গোলা বিষয়শ্রেণী:অ্যাঙ্গোলার ক্রীড়া পরিচালনা পরিষদ বিষয়শ্রেণী:১৯৭৯-এ অ্যাঙ্গোলায় প্রতিষ্ঠিত বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা
শামীম আখতার একজন বাংলাদেশী পরিচালক এবং চিত্রনাট্যকার। তিনি দুটি চলচ্চিত্র দা কনভারসেশন (১৯৯১) এবং রিনা ব্রাউন (২০১৭) নির্মাণ করেছেন।    পেশা  শামীম তারেক মাসুদের ১০ মিনিটের দীর্ঘ নন-ফিকশন চলচ্চিত্র দ্য কনভাকশনেশন  দিয়ে তার অভিনয়ের অভিষেক করেন। ১৯৯৩ সালে, তিনি আরেকটি নন-ফিকশন চলচ্চিত্র দ্য ইক্লিপস তৈরি করেছিলেন । ২০১০ সালে তিনি কালপুরুষ চলচ্চিত্র তৈরি করেছেন। ১৩ জানুয়ারিতে, তার প্রথম চলচ্চিত্রের ১৩ বছর পরে চলচ্চিত্র রিনা ব্রাউন  চলচ্চিত্র মুক্তি  পায়। এই ছবিটি ১৯৭১-এর ভারত-পাকিস্তান যুদ্ধের সাথে সম্পর্কিত।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী চলচ্চিত্র পরিচালক
ব্রিটিশ গায়িকা এলি গোল্ডিং ৬৬টি মনোনয়ন থেকে ১৭টি পুরস্কার অর্জন করেছেন। তার অর্জিত পুরস্কারগুলোর মধ্যে রয়েছে চারটি বিএমআই লন্ডন এ্যাওয়ার্ডস, দুইটি ব্রিট এ্যাওয়ার্ড (দুই গ্ল্যামার এ্যাওয়ার্ড, একটি এমটিভি ইতালিয়ান এ্যাওয়ার্ড, এক এনআরজে মিউজিক এ্যাওয়ার্ড এবং এক কিউ এ্যাওয়ার্ডসহ)। ৫৮তম বার্ষিক গ্র্যামি এ্যাওয়ার্ডসে সেরা পপ একক পরিবেশনা বিভাগে গ্র্যামি এ্যাওয়ার্ডের জন্য মনোনিত হয়েছিলেন।   বিবিসি মিউজিক এ্যাওয়ার্ডস  বিবিসি মিউজিক এ্যাওয়ার্ডস হল বিবিসির প্রারম্ভিক পপ সঙ্গীত পুরস্কার, যা ২০১৫ সালে বিগত ১২ মাসে সঙ্গীতীয় অর্জনগুলো উদযাপনের জন্য অনুষ্ঠিত হয়েছিল।   বছর  মনোনিত কাজ  বিভাগ  ফলাফল২০১৫লাভ মি লাইক ইউ ডুসং অব দ্য ইয়ার   বিবিসি সাউন্ড অব...    বছর  মনোনিত কাজ  বিভাগ  ফলাফলতথ্যসূত্র ২০১০ এলি গোল্ডিং সাউন্ড অব ২০১০    বিলবোর্ড মিউজিক এ্যাওয়ার্ডস  বিলবোর্ড মিউজিক এ্যাওয়ার্ডস বিলবোর্ড প্রকাশিত রেকর্ড চার্টের ওপর ভিত্তি করে শিল্পীদের যুক্তরাষ্ট্রে বাণিজ্যিক পরিবেশনার জন্য সম্মানিত করার জন্য অনুষ্ঠিত হয়। পুরস্কারগুলো প্রদান করা হয় নিলসেন সাউন্ডস্ক্যান এবং নিলসেন ব্রডকাস্ট ডাটা সিস্টেমস কর্তৃক রেডিও তথ্যের ওপর ভিত্তি করে। গোল্ডিং এখন পর্যন্ত এরজন্য পাঁচবার মনোনিত হয়েছেন।   বছর  মনোনিত কাজ  বিভাগ  ফলাফল২০১৩"লাইটস"টপ স্ট্রিমিং সং (অডিও)  পপ সং অব দ্য ইয়ার এলি গোল্ডিং পপ আর্টিস্ট অব দ্য ইয়ার  ২০১৪ মাইলস্টোন এ্যাওয়ার্ড   ২০১৬ টপ রেডিও আর্টিস্ট    বিএমআই লন্ডন এ্যাওয়ার্ডস  বিএমআই এ্যাওয়ার্ড প্রতিবছর বিভিন্ন "ধরনের" সঙ্গীতরচয়িতাদের পুরস্কৃত করার জন্য ব্রডকাস্ট মিউজিক, ইনকর্পোরেট কর্তৃক আয়োজিত হয়ে থাকে। গোল্ডিং পাঁচবার মনোনিত হয়ে চারবার পুরস্কারটি অর্জন করেছেন।   বছর  মনোনিত কাজ  বিভাগ  ফলাফল  তথ্যসূত্র ২০১৪"আই নিড ইওর লাভ" (ক্যাভিন হ্যারিসের সমন্বয়ে) সং অব দ্য ইয়ার   পপ সং "এনিথিং কুড হ্যাপেন""বার্ন"২০১৫এ্যাওয়ার্ড উইনিং সংগীত     ব্রিট এ্যাওয়ার্ডস  ব্রিট এ্যাওয়ার্ড হলো ব্রিটিশ ফোনোগ্রাফিক ইন্ড্রাস্টির বার্ষিক পপ সঙ্গীত পুরস্কার, যা আমেরিকান গ্র্যামি এ্যাওয়ার্ডের সমতুল্য। এগারো মনোনয়ন পেয়ে গোল্ডিং দুইবার পুরস্কারটি অর্জন করেছেন।   বছর  মনোনিত কাজ  বিভাগ  ফলাফল ২০১০ নিজেই ক্রিটিকস' চয়েস rowspan="1" ২০১১এলি গোল্ডিংবেস্ট ব্রিটিশ ফিমেল rowspan="2" বেস্ট ব্রিটিশ ব্রেকথ্রু অ্যাক্টস ২০১৪বেস্ট ফিমেল সোলো আর্টিস্ট"বার্ন" ব্রিটিশ সিঙ্গেল অব দ্য ইয়ার rowspan="6"  ব্রিটিশ ভিডিও"আই নওড ইওর লাভ" ব্রিটিশ সিঙ্গেল অব দ্য ইয়ার ব্রিটিশ ভিডিও২০১৬ "লাভ মি লাইক ইউ ডু"ব্রিটিশ সিঙ্গেলব্রিটিশ আর্টিস্ট ভিডিও অব দ্য ইয়ার ২০১৭ এলি গোল্ডিং ব্রিটিশ ফিমেল সোলো আর্টিস্ট    তথ্যসূত্র
থাম্ব|'জাম-দ্ব্যাংস-ব্লো-গ্রোস-সেং-গে 'জাম-দ্ব্যাংস-ব্লো-গ্রোস-সেং-গে () (১৩৪৫-১৩৯০) তিব্বতের রালুং বৌদ্ধবিহারের অষ্টম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাকে নবম সিংহ হিসেবে পরিগণিত করা হয়।   সংক্ষিপ্ত জীবনী  'জাম-দ্ব্যাংস-ব্লো-গ্রোস-সেং-গে ১৩৪৫ খ্রিষ্টাব্দে মুস্তাং অঞ্চলে জন্মগ্রহণ করেন। তিনি 'জাম-দ্ব্যাংস-কুন-দ্গা'-সেং-গে () নামক রালুং বৌদ্ধবিহারের ষষ্ঠ প্রধানের পুত্র ছিলেন। তিনি ব্সোদ-নাম্স-ব্লো-গ্রোস () নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। পরবর্তীকালে তিনি রালুং বৌদ্ধবিহারের অষ্টম প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন শেস-রাব-সেং-গে () ও 'জাম-দ্ব্যাংস-য়ে-শেস-রিন-ছেন () নামক তার দুই পুত্র এবং ম্খ্যেন-ব্র্ত্সে-র্তোগ্স-ল্দান () নামক ভিক্ষু।   তথ্যসূত্র    আরো পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas, pp. 671–672.  বিষয়শ্রেণী:১৩৪৫-এ জন্ম বিষয়শ্রেণী:১৩৯০-এ মৃত্যু বিষয়শ্রেণী:রালুং বৌদ্ধবিহারের প্রধান
সাগর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১৩২ নং সাগর বিধানসভা কেন্দ্রটি সাগর সমষ্টি উন্নয়ন ব্লক এবং হরিপুর, নামখানা, শিবরামপুর, ফ্রেজারগঞ্জ এবং মৌসিনি গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।  সাগর বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১সাগরহরিপদ বাগুলিকিশান মজদুর প্রজা পার্টি১৯৫৭কোন আসন ছিল না১৯৬২কোন আসন ছিল না ১৯৬৭সাগরটি. মিশ্রা ভারতীয় জাতীয় কংগ্রেস ১৯৬৯গোবর্ধন দঙ্গল বাংলা কংগ্রেস১৯৭১প্রভাঞ্জন কুমার মণ্ডল ভারতের কমিউনিস্ট পার্টি (মার্ক্সবাদী)১৯৭২প্রভাঞ্জন কুমার মণ্ডল ভারতের কমিউনিস্ট পার্টি (মার্ক্সবাদী)১৯৭৭ঋষিকেশ ভারতের কমিউনিস্ট পার্টি (মার্ক্সবাদী)১৯৮২প্রভাঞ্জন কুমার মণ্ডল ভারতের কমিউনিস্ট পার্টি (মার্ক্সবাদী)১৯৮৭প্রভাঞ্জন কুমার মণ্ডল ভারতের কমিউনিস্ট পার্টি (মার্ক্সবাদী)১৯৯১প্রভাঞ্জন কুমার মণ্ডল ভারতের কমিউনিস্ট পার্টি (মার্ক্সবাদী)১৯৯৬প্রভাঞ্জন কুমার মণ্ডল ভারতের কমিউনিস্ট পার্টি (মার্ক্সবাদী)২০০১বঙ্কিম চন্দ্র হাজরা সর্বভারতীয় তৃণমূল কংগ্রেস২০০৬মিলন পারুয়া ভারতের কমিউনিস্ট পার্টি (মার্ক্সবাদী) ২০১১বঙ্কিম চন্দ্র হাজরা সর্বভারতীয় তৃণমূল কংগ্রেস   নির্বাচনী ফলাফল ২০১১ তৃণমূল কংগ্রেসের বঙ্কিম হাজরা জয়ী হন, তার নিকটতম প্রতিদ্বন্দ্বী সিপিআই (এম) এর মিলন পারুয়াকে পরাজিত করেন।     ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর মিলন পারুয়া সাগর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের বঙ্কিম চন্দ্র হাজরাকে পরাজিত করেন। তৃণমূল কংগ্রেসের বঙ্কিম চন্দ্র হাজারা ২০০১ সালে সিপিআই (এম) এর প্রভাঞ্জন মন্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর প্রভাঞ্জন মণ্ডল ১৯৯৬ সালে কংগ্রেসের হরিপদ সেনকে পরাজিত করেন, ১৯৯১ সালে কংগ্রেসের অনিল বরণ মৈত্রীকে, ১৯৮৭ সালে কংগ্রেসের বোমকেশ মাইতিকে, ১৯৮২ সালে কংগ্রেসের হরিপদ সেনকে এবং ১৯৭৭ সালে  জনতা পার্টির গোবর্ধন দঙ্গলকে পরাজিত করেন।  ১৯৫১-১৯৭২ সিপিআই (এম) এর প্রভাঞ্জন কুমার মণ্ডল ১৯৭২ এবং ১৯৭১ সালে জয়ী হন। ১৯৬৯ সালে বাংলা কংগ্রেসের গোবর্ধন দঙ্গল জয়ী হন। ১৯৬৭ সালে কংগ্রেসের টি. মিশ্রা জয়ী হন। ১৯৬২ এবং ১৯৫৭ সালে নির্বাচনী আসন ছিল না। স্বাধীন ভারতের প্রথম নির্বাচনে ১৯৫১ সালে, কেএমপিপির হরিপদ বাগুলি সাগর কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ চব্বিশ পরগণা জেলার রাজনীতি